ml ml ml en ml ml ml ml en en ml ml ml ml ml ml en en ml ml ml ml en en ml ml ml en ml ml ml en ml ml ml en ml ml ml en en en en
ലോകത്ത് അനുദിനം നടക്കുന്ന സംഭവങ്ങളോട് എന്‍റെ പ്രതികരണങ്ങള്. ഇത് എന്റെ മാത്രം അഭിപ്രായങ്ങളാണ്. യോജിക്കുകയോ വിയോജിക്കുകയോ വിമര്‍ശിക്കുകയോ ചെയ്യാം.
സ്വന്തം ജനങ്ങള്‍ക്ക്‌ രാജ്യ ഭരണത്തിലോ രാഷ്ട്രീയ കാര്യങ്ങളിലോ യാതൊരു അവകാശവും നല്‍കാത്ത ഒരു രാജ്യത്തിനും പാലസ്തീനികള്‍ക്ക് വേണ്ടി ആത്മാര്‍ഥമായി ശബ്ദം ഉയര്‍ത്താനാവില്ല. അവിടെയാണ് അറബ്  ദേശത്തെ എല്ലാ രാജ്യങ്ങളും പരാജയപ്പെടുന്നതും ഈ പ്രശ്നങ്ങള്‍ക്കെല്ലാം ഇടയിലും ഇസ്രേയേല്‍ ഒരു വികസിത രാജ്യമായി നിലനിക്കുന്നതും.
വെറുതെ പലസ്തീന്‍ എന്ന ഒരു രാജ്യം ഉണ്ടായതു കൊണ്ട് മാത്രം പ്രശ്നങ്ങള്‍ക്ക് പരിഹാരം ഉണ്ടാകില്ല എന്ന് മാത്രമല്ല അത് കൂടുതല്‍ മോശമാകാനും പുതിയ പ്രശ്നങ്ങള്‍ ഉണ്ടാകാനുമാണ്‌ സാധ്യത. ഫാത്ത-യും ഹമാസ്-ഉം ആയുള്ള തര്‍ക്കങ്ങള്‍ ഒരു വശത്ത്. ഇസ്രയേല്‍ എന്ന രാജ്യത്തിന്‌ നിലനില്‍ക്കാനുള്ള അവകാശം ഒരു തരത്തിലും അംഗീകരിക്കില്ല എന്ന് വാശി പിടിക്കുന്ന നല്ലൊരു വിഭാഗം. പിന്നെ ഇതില്‍ ജൂതരും അറബികളും മാത്രം അല്ലല്ലോ കഷികള്‍. പലസ്തീന്‍ ജനതയുടെ 40  ശതമാനത്തോളം വരുന്ന ക്രിസ്ത്യന്‍ വിഭാഗങ്ങള്‍ക്ക് എന്ത് പ്രാധിനിത്യമായിരിക്കും പുതിയ രാജ്യത്തു ലഭിക്കുക?  ഇതിനൊന്നും തീരുമാനം ഉണ്ടാകാതെ ഒരു പലസ്തീന്‍ രാജ്യം ഉണ്ടാക്കി ഇസ്രേയേല്‍ എന്ന രാജ്യത്തെ വേണമെങ്കില്‍ സൈനികമായി തന്നെ നേരിട്ട് എല്ലാം അവസാനിപ്പിക്കാം എന്ന വിചാരം വെറും വിഡ്ഢിത്തമാണ്.  വിട്ടുവീഴ്ചകള്‍ ചെയ്യാന്‍ തയ്യാറാകാത്തത് കൊണ്ട് നഷ്ടം നമുക്ക് മാത്രമാണ് എന്നത് തിരിച്ചറിയാനുള്ള വിവേകം ആണ് പലസ്തീനികള്‍ക്ക് വേണ്ടത്. കാരണം ബുദ്ധികൊണ്ടും ശക്തികൊണ്ടും നയതന്ത്രം കൊണ്ടും ഇസ്രായേലിനോട് കിടപിടിക്കാന്‍ അറബ് രാജ്യങ്ങള്‍ ഇനിയും ഒരു ശതകങ്ങള്‍ ചിലപ്പോള്‍ കാത്തിരിക്കേണ്ടി വരും.
Email ThisBlogThis!Share to TwitterShare to FacebookShare to Pinterest
ശബരിമല   അയ്യപന്  3 മിസ്സ്ഡ്  കാള്സ്, തിരിച്ചു  വിളിച്ചു  - 'ആരാ ?'
'ഞാന്  തിരുവനന്തപുരത്ത്  നിന്ന്  പദ്മനാഭാനാ.
ആഹാ ..എന്താ പതിവില്ലാതെ ...നൂറ്റാണ്ടുകളായി ഒരു വിവരവും ഇല്ലായിരുന്നല്ലോ.
അതേ..അയ്യപ്പാ. പറഞ്ഞില്ല എന്ന് വേണ്ട. സംഗതി എന്തെങ്കിലും ഉണ്ടെങ്കില്  മാറ്റിക്കോ  ..എന്‍റെ എല്ലാം  പോയി
Posted by മറ്റം at 22:44 No comments:
Email ThisBlogThis!Share to TwitterShare to FacebookShare to Pinterest
Thursday, 9 June 2011
അണ്ണാ ഹസാരെയേപ്പോലെയുള്ള ഒരു ഗാന്ധിയന്‍ സമരം ചെയ്യുന്നതും ഈ കള്ളതാടി രാംദേവിന്റെ ഉടായിപ്പ് പരിപാടിയും ഒരു പോലെ കാണല്ലേ. കുറെ നാളായി നിലം തൊടാതെ  നില്‍ക്കുന്ന കാവി ഗ്രൂപ്പ്‌ ഒരുമാതിരി പുലികളിയും ആയിട്ടു ഇറങ്ങിയാല്‍ പിന്നെ സര്‍ക്കാര്‍ നോക്കി നില്‍ക്കണോ. താടിയെ അന്നേ പൊക്കേണ്ടതായിരുന്നു.
എങ്കിലും മന്‍മോഹന്‍ജിയുടെ സമയം കൊള്ളാം. അഴിമതി വിരുദ്ധ സമരം ഒന്ന് മൂത്ത് മുറുകി വന്നതായിരുന്നു. കണ്ട ചെമ്മാനും താടിയും  എല്ലാം അതില്‍ എടുത്തു ചാടി കലക്കി കുളമാക്കി. ഇപ്പോള്‍ പറഞ്ഞതുപോലെ മൊത്തം കോമഡി ആയി.
Posted by മറ്റം at 04:47 No comments:
Email ThisBlogThis!Share to TwitterShare to FacebookShare to Pinterest
Monday, 6 June 2011
അങ്ങനെ കോലാഹലം കഴിഞ്ഞു. ഇപ്പോള്‍ മന്ത്രി ആകാത്തവരുടെ കരച്ചിലും പിഴിച്ചിലും. തീര്‍ച്ചയായും മന്ത്രിയാകാന്‍ അര്‍ഹത ഉള്ളവര്‍ ധാരാളം പേര്‍ പുറത്തുണ്ട്. പക്ഷെ അര്‍ഹത ഇല്ലാത്തവര്‍ ആരും മന്ത്രി ആയിട്ടില്ല. ഒരുതവണ അവസരം കിട്ടാതെ വന്നപ്പോള്‍ പരാതി പറഞ്ഞു നടക്കുന്നത് നല്ല കോണ്‍ഗ്രസ്‌ പ്രവര്‍ത്തകനു യോജിച്ചതല്ല. പലര്‍ക്കും ഇതിനു മുന്‍പും കപ്പിനും ചുണ്ടിനും ഇടയ്ക്കു വച്ച് മന്ത്രിപദം നഷ്ട്ടപ്പെട്ടിരിക്കുന്നു. 7 പ്രാവശ്യം തുടര്‍ച്ചയായി തിരഞ്ഞെടുക്കപ്പെടുകയും ജനാധിപത്യ നിഷേധത്തിനെതിരെ രാഷ്ട്രീയ കേരളം കണ്ട മികച്ച പ്രതികരണമായ പയ്യാവൂര്‍ സത്യാഗ്രഹസമരത്തിനു തുടക്കമിടുകയും ചെയ്ത ഇന്ന് നിയമസഭയിലെ ഏറ്റവും മുതിര്‍ന്ന അംഗമായ കെ. സി. ജോസെഫിനു പോലും 29 വര്‍ഷത്തിനു ശേഷമാണ് മന്ത്രി സ്ഥാനം ലഭിച്ചത്. വി. ഡി. സതീശനു ഇനിയും അവസരം ഉണ്ട്. പരാതി പറഞ്ഞു വില കളയാതിരിക്കുക.
Posted by മറ്റം at 00:30 No comments:
Email ThisBlogThis!Share to TwitterShare to FacebookShare to Pinterest
അറബികള്‍ തങ്ങള്‍ക്കു കൂലിക്കാരെ കയറ്റി അയക്കുന്ന രാജ്യം എന്ന രീതിയില്‍ മാത്രം കാണുന്ന ഈജിപ്റ്റ്‌-നെ ഇനി എന്ത് അവിടെ മാറ്റം നടന്നാലും അറബ് ലോകത്തിന്‍റെ വക്താക്കളായി കരുതും എന്നത് വെറുതെ സ്വപ്നം കാണാം എന്നല്ലാതെ ഒരുകാലത്തും നടക്കാന്‍ പോകുന്ന കാര്യമല്ല. അല്ലെങ്കില്‍ തന്നെ ഈ പറയുന്ന എല്ലാ അറബ് രാജ്യങ്ങളും പുറമേ വലിയ കാര്യങ്ങള്‍ പറയുന്നു എന്നല്ലാതെ യഥാര്‍ത്ഥത്തില്‍ പാലസ്തീന്‍കാരെ ഒരു ബാധ്യത ആയി മാത്രമല്ലേ കാണുന്നുള്ളൂ. ഈ അമേരിക്കന്‍ വിരോധം കൊണ്ട് മാത്രം ഒരു മാറ്റവും വരാന്‍ പോകുന്നില്ല, അറബ് ജനത വിവേകത്തോടെ ചിന്തിക്കാനും പ്രവര്‍ത്തിക്കാനും തയ്യാറാകുന്ന കാലം വരെ ഇപ്പോള്‍ നടക്കുന്ന കാര്യങ്ങള്‍ക്ക് വലിയ മാറ്റം ഒന്നും ഉണ്ടാകാന്‍ ഇടയില്ല.
Posted by മറ്റം at 00:29 No comments:
Email ThisBlogThis!Share to TwitterShare to FacebookShare to Pinterest
പറഞ്ഞു കേട്ട കാര്യമാണ്‌.. മട്ടാഞ്ചേരിയില്‍ മുസ്ലിം ഭൂരിപക്ഷ പ്രദേശങ്ങളില്‍ പണ്ട് രണ്ടു പേര്‍ തമ്മില്‍ അടി നടന്നാല്‍ ഓടിക്കൂടുന്നവര്‍ ഒന്നേ ചോദിക്കു...."ഇതില്‍ നമ്മടെ ആള് ഏതവനാടാ??" എന്നു വച്ചാല്‍ എന്തു അന്യായമോ കുറ്റമോ ആണ് കാണിച്ചതെങ്കിലും ചെയ്തത്‌ നമ്മടെ ആളാണെങ്കില്‍ അവന്റെ കൂടെ നില്‍ക്കുക. എന്തു നടന്നാലും എന്തിനു സ്വന്തം വീട്ടിലെ ആട്‌ അസുഖം വന്നോ വണ്ടിയിടിച്ചോ ചത്താലും അതും അമേരിക്കയുടെ അല്ലെങ്കില്‍ ഭരണകൂട ഭീകരതയുടെ പണിയാണ് എന്നു പറഞ്ഞു ആശ്വസിക്കാനാണ്‌ നല്ലൊരു വിഭാഗം മുസ്ലിംകള്‍ക്കും ഇഷ്ടം. അങ്ങനെ ആയാല്‍ സ്വന്തം കുറ്റവും കുറവുകളും ആരും അറിയില്ലല്ലോ. തെറ്റു ചെയ്യുന്നവന്‍ ശിക്ഷിക്കപ്പെടുക തന്നെ ചെയ്യണം. സമുദായത്തിലെ കള്ള നാണയങ്ങളെ ചവിട്ടി പുറത്താക്കുവാനുള്ള ആര്‍ജവം ആണ് ഇന്നു മുസ്ലിംകള്‍ക്ക് വേണ്ടത്‌. അല്ലാതെ അവരെ അന്ധമായി ന്യായീകരിക്കാന്‍ ശ്രമിക്കുമ്പോള്‍ ഒരു സമുദായം മുഴുവനാണ്‌ സംശയത്തിന്റെ നിഴലിലില്‍ നില്‍ക്കുന്നത്‌ എന്നു മനസിലാക്കുക. സ്വന്തം രാജ്യവും ജന്മം തന്നെ അമ്മയെപ്പോലെ തന്നെയാണ്. സ്വന്തം രാജ്യത്തിനു എതിരെ ആയുധം എടുക്കാന്‍ മടി കാണിക്കാത്തവര്‍ നാളെ അതു തന്നെ സ്വന്തം അമ്മയോടും ചെയ്യും. അതിനു മുന്‍പേ അവനൊക്കെ ഇല്ലായ്മ ചെയ്യപ്പെടുക തന്നെ ആണ് നീതി.
Posted by മറ്റം at 00:26 No comments:
Email ThisBlogThis!Share to TwitterShare to FacebookShare to Pinterest
ലൌഡ് സ്പീകര്‍ പോലെ തന്നെ ശബ്ദമലിനീകരണം ഉണ്ടാക്കുന്ന മറ്റൊരു പ്രവര്‍ത്തിയാണ് വാഹനം ഓടിക്കുന്നവര്‍ അനാവശ്യമായി ഹോര്‍ണ്‍ അടിക്കുന്നതും. പലപ്പോഴും ഗതാഗത കുരുക്കില് പെട്ടു കിടക്കുമ്പോള്‍ പിന്നിലുള്ളവര്‍ അനാവശ്യമായി ഹോര്‍ണ്‍ അടിക്കുന്നതു പലരുടെയും സമനില തന്നെ തെറ്റിക്കും.
Posted by മറ്റം at 00:24 No comments:
Email ThisBlogThis!Share to TwitterShare to FacebookShare to Pinterest
Subscribe to: Posts (Atom)
Awesome Inc. template. Powered by Blogger.